stanford-oval/wikipedia huggingface dataset:
Rintauinti
Perustekniikka

Rintauintia uidaan vatsallaan. Vauhti tuotetaan käsivedoilla ja jalkapotkuilla. Yhtä vetoa kohti tehdään yksi potku. Rintauinnissa potkun osuus vauhdin tuottamisesta on muita uintitekniikoita suurempi. Jalat ja kädet liikkuvat toisiinsa nähden symmetrisesti. Käsiveto aloitetaan käsien ja jalkojen ollessa suorana. Kädet avataan vastakkaisiin suuntiin, kunnes ne ovat 90 asteen kulmassa. Sitten kädet puristetaan voimakkaasti yhteen ja palautetaan nopeasti eteen. Rintauinnin potkutekniikka muistuttaa sammakon uintia. Potku aloitetaan koukistamalla jalkoja ja vetämällä sääriä pakaroita päin. Nilkat ovat koukussa ja polvet alaspäin tai alaviistoon. Varsinainen potku suoritetaan kun käsiä ollaan palauttamassa eteen. Jalat suoristetaan ja nilkat kääntyvät osoittamaan sivulle ja lopuksi suoraan.
Rintauinti kilpailulajina

Rintauintisuoritus aloitetaan lähtökorokkeelta hypäten. Liukuvaiheessa sekä lähdön että käännöksen yhteydessä uimari saa suorittaa yhden symmetrisen käsivedon ja potkun veden alla. Uuden säännön mukaan käsivedon yhteydessä voi tehdä rintauintipotkun lisäksi delfiinipotkun. Muista uintilajeista poiketen rintauinnin liu'un pituutta ei ole säännöissä rajoitettu, mutta harva uimari pääsee 15 metriin rintauinnin liu'ulla. Päälaen on noustava pintaan viimeistään siinä vaiheessa kun toinen käsiveto on edennyt hartialinjalle. Yksi sääntötulkintaa vaativa seikka on sekä uinnin että liukuvaiheen aikana suoritettavan potkun oikeellisuus. Potku ei saa olla delfiinipotku, mutta käytännössä pientä jalkojen ylös-alas -liikettä on vaikea havaita. Tätä seikkaa hyödynnetään sekä tietoisesti että huomaamatta, etenkin liukuvaiheessa. Kuten perhosuinnissakin, sekä käännöksissä että maaliintulossa on osuttava seinään molemmilla käsillä yhtäaikaisesti.
Kilpailutilanteissa rintauimarien uintitekniikoista nähdään erilaisia variaatioita. Eri uimarit voivat esimerkiksi pitää päätään erilaisissa asennoissa, jolloin uinti voi näyttää hyvin matalalta tai pää voi nousta huomattavan korkealle käsivedon palautusvaiheen aikana. Lisäksi käsien palauttaminen eteen voi tapahtua joko veden pinnan alapuolella tai aivan pinnassa, mikä näkyy voimakkaina roiskeina.
Rintauinnissa kilpaillaan 50, 100 ja 200 metrin matkoilla. Muihin kilpailulajeihin verrattuna rintauinti on hitain.
Menestyksekkäitä rintauimareita

Venäjän Roman Sloudnov oli ensimmäinen, joka ui sadan metrin rintauinnin pitkällä radalla alle minuutin ajassa. Naisissa Neuvostoliiton Galina Stepanova-Prozumenshchykova saavutti viisi olympiamitalia rintauintimatkoilla. Saavutuksen arvoa nostaa se, että kesäolympialaisissa 1964, Stepanova-Prozumenshchykovan voittaessa kultaa 200 metrin rintauinnissa sadan metrin matka ei ollut vielä kilpailuohjelmassa. Loput olympiamitalinsa, kaksi hopeaa ja kaksi pronssia, hän saavutti vuosina 1968 ja 1972. Tanskan Inge Sørensen taas on nuorin koskaan olympiamitalin yksilölajissa voittanut nainen. Hän oli vain 12-vuotias saavuttaessaan olympiapronssia 200 metrin rintauinnissa kesäolympialaisissa 1936.
Suomalaisista Arvo Aaltonen saavutti Antwerpenin olympialaisissa olympiapronssia sekä 200 että 400 metrin rintauinneissa. Koska 400 metrin rintauinti ei enää kuulu kilpailuohjelmaan, Aaltonen on jäämässä lajin ainoaksi suomalaismitalistiksi. Matti Mattson saavutti pitkän radan MM-pronssia 2013. Jarno Pihlava saavutti muun muassa pitkän radan EM-hopeaa sadan metrin rintauinnissa ja lyhyen radan MM-pronssia molemmilla rintauintimatkoilla.
Aiheesta muualla

Kuvia tai muita tiedostoja aiheesta Rintauinti Wikimedia Commonsissa
Safiye Sultan

| Safiye |
| --- | --- |
 
Haseki Sultan Murat III:n lempivaimo
Valtakausi:  1574–1595
Valide Sultan  Mehmed III:n äiti
Valtakausi:  1595–1603

Syntynyt:  Sofia 1550
Kuollut:  1619
Hautapaikka:  Hagia Sofia, Istanbul
Puoliso:  Murat III
Lapset:  Mehmed III
Safiye Sultan  (1550 – 1619)  oli  Osmanien valtakunnassa sulttaani Murat III:n vaimo ja  Valide Sultan eli hallitsevan sulttaanin Mehmed III:n äiti. Eri lähteiden mukaan hän oli kotoisin joko Venetsiasta, Albaniasta tai Bosniasta, ja hänet tuotiin Muratille tämän ollessa vielä prinssi. Vuoteen 1585 mennessä hän oli haaremin merkittävin nainen, ja puuttui politiikkaan myös haaremin asioiden ulkopuolella. Hänen asemansa vahvistui vuonna 1595, kun Murat kuoli ja heidän pojastaan Mehmedistä tuli uusi sulttaani.
Safiye vaikutti myös ulkopolitiikassa, ja anoppinsa Nurbanu Sultanin tavoin hän suosi venetsialaisia. Poikansa ollessa sotaretkillä Safiye toimi sijaishallitsijana, ja hänen sanotaan estäneen ottomaanien hyökkäyksen Venetsian Pyhän Markuksen torille, ja myöntäneen venetsialaisille kauppiaille parhaat kauppasopimukset. Hän oli kirjeenvaihdossa Katariina de’ Medicin ja Elisabet I:n kanssa.
Saint-Benoît-du-Sault

Näkymä kylään.
Saint-Benoît-du-Sault [sɛ̃.bənwa.dy.sol] on ranskalaiskunta Centre-Val de Loiren hallintoalueella Indren departementissa. Kunnan asukasluku vuonna 2014 oli 617. Kunta kuuluu departementissaan Saint-Gaultierin kantoniin Le Blancin arrondissementissa.
Saint-Benoît-du-Sault kuuluu kauneimpien ranskalaiskylien järjestöön Les Plus Beaux Villages de France. Samassa departementissa noin 30 kilometriä itäkoilliseen sijaitsee toinen järjestön jäseneksi päässyt kylä, Gargilesse-Dampierre.
Aiheesta muualla

Kuvia tai muita tiedostoja aiheesta Saint-Benoît-du-Sault Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Saint-Benoît-du-Sault
Käännös suomeksi
Safina Saʼdullayeva

Safina Saʼdullayeva Pariisin olympialaisissa 2024.
Safina Erkinovna Saʼdullayeva (s. 4. maaliskuuta 1998) on uzbekistanilainen korkeushyppääjä.
Saʼdullayeva sijoittui korkeushypyssä neljänneksi sisäratojen Aasian-mestaruuskilpailuissa 2018, kuudenneksi Tokion olympialaisissa 2021, kuudenneksi sisäratojen maailmanmestaruuskilpailuissa 2022 ja viidenneksi ulkoratojen MM-kilpailuissa 2022.
Saʼdullayevan korkeushyppyennätys on 196 cm, jonka hän ylitti ensimmäisen kerran toukokuussa 2021 maansa mestaruuskilpailuissa Taškentissa ja jota hän sivusi elokuussa 2021 Tokion olympialaisten loppukilpailussa ja heinäkuussa 2022 Eugenen MM-kilpailujen loppukilpailussa.
Ranskan Division 1 -kausi 2001–2002

Division 1 -kausi 2001–2002 toi Olympique Lyonnais'lle sen historian ensimmäisen mestaruuden. Mestaruus ratkesi viimeisen kierroksen ottelussa, jossa sarjan kärkikaksikko Lyon-Lens kohtasi toisensa ensin mainitun kotikentällä. Lyon voitti ottelun 3-1, ja ohitti näin Lensin sarjataulukossa.
Lopputulokset

| Sijoitus | Joukkue | Pisteet | Ottelut | Voitot | Tasapelit | Häviöt | Maalisuhde |
| --- | --- | --- | --- | --- | --- | --- | --- |
| 1. | Olympique Lyonnais | 66 | 34 | 20 | 6 | 8 | 62 - 32 |
| 2. | RC Lens | 64 | 34 | 18 | 10 | 6 | 55 - 30 |
| 3. | AJ Auxerre | 59 | 34 | 16 | 11 | 7 | 48 - 38 |
| 4. | Paris Saint-Germain | 58 | 34 | 15 | 13 | 6 | 43 - 24 |
| 5. | Lille OSC | 56 | 34 | 15 | 11 | 8 | 39 - 32 |
| 6. | Girondins de Bordeaux | 50 | 34 | 14 | 8 | 12 | 34 - 31 |
| 7. | ESTAC Troyes | 47 | 34 | 13 | 8 | 13 | 40 - 35 |
| 8. | FC Sochaux | 46 | 34 | 12 | 10 | 12 | 41 - 40 |
| 9. | Olympique Marseille | 44 | 34 | 11 | 11 | 12 | 34 - 39 |
| 10. | FC Nantes | 43 | 34 | 12 | 7 | 15 | 35 - 41 |
| 11. | SC Bastia | 41 | 34 | 12 | 5 | 17 | 38 - 44 |
| 12. | Stade Rennais | 41 | 34 | 11 | 8 | 15 | 40 - 51 |
| 13. | Montpellier Hérault SC | 40 | 34 | 9 | 13 | 12 | 28 - 31 |
| 14. | CS Sedan Ardennes | 39 | 34 | 8 | 15 | 11 | 35 - 39 |
| 15. | AS Monaco FC | 39 | 34 | 9 | 12 | 13 | 36 - 41 |
| 16. | En Avant Guingamp | 35 | 34 | 9 | 8 | 17 | 34 - 57 |
| 17. | FC Metz | 35 | 34 | 9 | 6 | 19 | 31 - 47 |
| 18. | FC Lorient-Bretagne Sud | 31 | 34 | 7 | 10 | 17 | 43 - 64 |
Jaetut europaikat

Kaksi parasta joukkuetta, eli Lyon ja Lens pääsevät suoraan tulevan kauden Mestarien liigan lohkovaiheeseen. Kolmanneksi sijoittunut Auxerre karsii paikastaan Mestarien liigan kolmannella karsintakierroksella.
Neljänneksi sijoittunut PSG osallistuu tulevan kauden UEFA Cupiin, kuten myös Coupe de Francen voittanut (ja sarjasta pudonnut) Lorient ja Coupe de la Liguen voittanut Bordeaux.
Yllä mainittujen kilpailujen ulkopuolelle jääneet kolme parhaiten sijoittunutta saavat oikeuden osallistua Intertoto Cupiin. Kaudella 2001-02 tämän oikeuden saivat Lille, Troyes sekä Sochaux.
Putoajat ja nousijat

Joukkuemäärää kasvatettiin kaudella 2002–2003 kahteenkymmeneen, joten poikkeuksellisesti sarjasta pudotettiin vain kaksi joukkuetta ja sinne nostettiin neljä joukkuetta.
Sarjan kaksi viimeistä joukkuetta, Metz ja Lorient putoavat Ligue 2:een.
Tilalle nousevat Ligue 2:sta AC Ajaccio, RC Strasbourg, OGC Nice ja Le Havre AC.
Maalipörssin parhaat

| Sijoitus | Pelaaja | Kansallisuus | Joukkue | Maalit |
| --- | --- | --- | --- | --- |
| 1. | Djibril Cissé |  Ranska | AJ Auxerre | 22 |
| - | Pauleta |  Portugali | Girondins de Bordeaux | 22 |
| 3. | Jean-Claude Darcheville |  Ranska | FC Lorient-Bretagne Sud | 19 |
| 4. | Nicolas Goussé |  Ranska | ESTAC Troyes | 15 |
| 5. | Shabani Nonda |  Kongo DT | AS Monaco FC | 14 |
| - | Sonny Anderson |  Brasilia | Olympique Lyonnais | 14 |
| - | Tony Vairelles |  Ranska | SC Bastia | 14 |
| - | Pierre-Alain Frau |  Ranska | FC Sochaux | 14 |
Aiheesta muualla

RSSSF:n tilastot (englanniksi)
Ligue 1 -kaudet
| Division 1 |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1930-luku |  |  | 1932–1933 | 1933–1934 | 1934–1935 | 1935–1936 | 1936–1937 | 1937–1938 | 1938–1939 |  |
| 1940-luku |  |  |  |  |  | 1945–1946 | 1946–1947 | 1947–1948 | 1948–1949 | 1949–1950 |
| 1950-luku | 1950–1951 | 1951–1952 | 1952–1953 | 1953–1954 | 1954–1955 | 1955–1956 | 1956–1957 | 1957–1958 | 1958–1959 | 1959–1960 |
| 1960-luku | 1960–1961 | 1961–1962 | 1962–1963 | 1963–1964 | 1964–1965 | 1965–1966 | 1966–1967 | 1967–1968 | 1968–1969 | 1969–1970 |
| 1970-luku | 1970–1971 | 1971–1972 | 1972–1973 | 1973–1974 | 1974–1975 | 1975–1976 | 1976–1977 | 1977–1978 | 1978–1979 | 1979–1980 |
| 1980-luku | 1980–1981 | 1981–1982 | 1982–1983 | 1983–1984 | 1984–1985 | 1985–1986 | 1986–1987 | 1987–1988 | 1988–1989 | 1989–1990 |
| 1990-luku | 1990–1991 | 1991–1992 | 1992–1993 | 1993–1994 | 1994–1995 | 1995–1996 | 1996–1997 | 1997–1998 | 1998–1999 | 1999–2000 |
| 2000-luku | 2000–2001 | 2001–2002 |  |  |  |  |  |  |  |  |
Ligue 1: 
| 2000-luku |  |  | 2002–2003 | 2003–2004 | 2004–2005 | 2005–2006 | 2006–2007 | 2007–2008 | 2008–2009 | 2009–2010 |
| 2010-luku | 2010–2011 | 2011–2012 | 2012–2013 | 2013–2014 | 2014–2015 | 2015–2016 | 2016–2017 | 2017–2018 | 2018–2019 | 2019–2020 |
| 2020-luku | 2020–2021 |  |  |  |  |  |  |  |  |  |
Safiya Henderson-Holmes

Sharon "Safiya" E. Henderson-Holmes (30. joulukuuta 1950 Bronx – 2001) oli yhdysvaltalainen runoilija.
Henderson-Holmes sai kandidaatin arvon New Yorkin yliopistossa ja maisterin arvon City College of New Yorkista. Hän sai vuonna 1990 William Carlos Williams -palkinnon esikoiskokoelmastaan Madness and a Bit of Hope. Henderson-Holmesin toinen kokoelma Daily Bread ilmestyi vuonna 1994. Hänen kirjoituksiaan julkaistiin myös useissa antologioissa. Kirjoittamisen ohella Henderson-Holmes työskenteli fysioterapeuttina Harlemin sairaalassa. Hän oli aktiivinen toimija muun muassa aloitteissa apartheidia vastaan ja yhdysvaltalais-neuvostoliittolaisen ystävyyden puolesta.
Henderson-Holmes sai vuonna 1999 New York Foundation for the Artsin, mutta hänellä todettiin samoihin aikoihin syöpä. Hän käsitteli sairauden teemaa myös runoissaan. Henderson-Holmes opetti lukuisissa oppilaitoksissa ja oli vuodesta 1990 kuolemaansa apulaisprofessorina Syracusen yliopistossa. Hän oli naimisissa elokuvatuottaja Preston Holmesin kanssa. Pariskunnalle syntyi tytär Naimah.
Saint-Benoît-sur-Loire

| Saint-Benoît-sur-Loire |
| --- | --- |
 Kunnan keskustaa
 vaakuna
 Saint-Benoît-sur-Loire
 Koordinaatit: 47°48′37″N, 2°18′24″E 
Valtio:  Ranska
Alue:  Centre-Val de Loire
Departementti:  Loiret
Arrondissementti:  Orléans
Pinta-ala:  
 – Kokonaispinta-ala:  18,3 km²
Väkiluku (2017):  2 030 
 – Väestötiheys:  111 as./km²
Kunnan numero:  45270
Infobox OKVirheellinen NIMI-arvo: 
Saint-Benoît-sur-Loire on kunta Ranskassa Loiret’n departementissa Centre-Val de Loiren alueella. Se sijaitsee Loirejoen varrella, noin 40 kilometriä Orléansin kaupungista kaakkoon.
Saint-Benoît-sur-Loiren luostari
Kunnan nähtävyyksiä on Saint-Benoît-sur-Loiren luostari, joka tunnetaan myös nimellä Fleuryn luostari. Luostarin basilika on rakennettu 1100- ja 1300-lukujen aikana. Se pitää sisällään Euroopan suojelijan Pyhän Benedictusin pyhäinjäännökset.
Aiheesta muualla

Kuvia tai muita tiedostoja aiheesta Saint-Benoît-sur-Loire Wikimedia Commonsissa
Saariselän Sanomat

| Saariselän Sanomat |
| --- | --- |
Lehtityyppi:  ilmaislehti
Kustantaja:  Fourpress Oy
ISSN:  ISSN 1237-4040
Perustettu:  1989
Kotikunta:  Inari
Kotimaa:  Suomi
Kieli:  suomi
Aiheesta muualla
Saariselän Sanomat
Saariselän Sanomat on ilmaislehti, joka ilmestyy Saariselällä. Se on perustettu 1989. Sitä julkaisee tammikuusta 2014 alkaen Fourpress Oy. Aiempi julkaisija oli Ukko-Media, jonka liiketoimet Fourpress osti.
Rugby league

Rugby league -ottelu Australiassa
Rugby league on rugby unionin ohella toinen rugbyn muodoista. Lajissa pelaa vastakkain kaksi joukkuetta, joista kummastakin kentällä on kerrallaan kolmetoista pelaajaa ja vaihdossa neljä. Tavoitteena on kerätä enemmän pisteitä kuin vastustaja. Erona rugby unioniin rugby leaguessa on kaksi pelaajaa vähemmän kentällä. Laji on erittäin suosittua Oseaniassa.
Historia

Kuten muiden vastaavantapaisten sukulaislajiensa, myös rugby leaguen historia kietoutuu tiiviisti yleiseen jalkapallon historiaan ja lajien yhteisiin esimuotoihin.
1800-luvulla silloista jalkapallon esimuotoa pelattiin yksityisissä oppilaitoksissa kussakin hieman omanlaisillaan säännöillä, suurin kahtiajako koski pallon kuljetustapaa joko käsin tai jaloin. Sittemmin kun tapahtui jako The Football Associationiin (Englannin jalkapalloliitto) ja Rugby Football Unioniin (RFU), saatiin molemmille muodoille omat, kirjoitetut sääntönsä.
Vuonna 1895 rugby ajautui sisäiseen kiistaan, ja Northern Rugby Football Union (NRFU) muodostettiin. Vaikka erimielisyyteen oli monia syitä, mm. se että tuohon aikaan hallitsevia joukkueita olivat pohjoisen työläisseurat lajia hallinnoineen yläluokan ärsytykseksi, oli suurimpana syynä palkkakysymykset. Etelän joukkueiden pelaajisto koostui pääasiassa ylä- ja keskiluokkaisista pelaajista eikä heille tarvinnut maksaa pelaamisesta, jolloin he säilyttivät amatööriasemansa, kun taas pohjoisen työläispelaajien oli hankalampaa yhdistää työnteko ja pelaaminen ja he saivat katsojatuloista korvauksia menetetystä työajasta. Vuonna 1895 RFU kielsi pelaamisen kentillä, joilla kerättiin katsojilta pääsymaksuja, ja samana vuonna 29. elokuuta 21 seuraa (sekä Stockport, joka osallistui kokoukseen puhelimen välityksellä), tapasivat hotellissa Huddersfieldissä ja perustivat NRFU:n. 15 vuoden aikana uuteen liittoon liittyi yli 200 seuraa. Vuonna 1906 NRFU teki sääntömuutoksia, joiden oli tarkoitus tehdä lajista yleisöystävällisempi, olivathan he riippuvaisia katsojatuloista. Vuonna 1922 nykyinen rugby league -nimi otettiin käyttöön.
Pelin kulku

Rugby leagueta pelataan suorakaiteen muotoisella kentällä, joka on tavallisesti kaksi kertaa leveytensä pituinen. 
Maalialueet sijaitsevat suorakulmion molemmissa päissä. Kun hyökkäävä joukkue kuljettaa pallon vastustajan maalialueelle ja käyttää sen maassa, joukkue saa neljän pisteen arvoisen tryn. Molempien kenttäpäätyjen keskellä sijaitsee H-kirjaimen muotoinen maalihaarukka, jota käytetään lisäpisteiden, pudotusmaalien ja rangaistuspotkujen suorittamiseen.
Kun joukkue on saanut tryn, saa se yrittää kahta lisäpistettä potkaisemalla pallo halutusta kohdalta kuitenkin samalta pitkittäissuuntaiselta linjalta jonka kohdalta maalilinja on ylitetty. Pudotusmaali eli droppi tehdään pelitilanteessa pudottamalla pallo maaliin ja potkaisemalla se maalihaarukan läpi. Pudotusmaali tuottaa yhden pisteen. Mikäli puolustavan joukkueen pelaaja syyllistyy sääntörikkomukseen, tuomitaan rangaistuspotku, joka suoritetaan rikkeen tapahtumapaikasta. Kuitenkin mikäli puolustava joukkue käyttää tilanteessa, jossa hyökkäävä joukkue olisi saanut tryn, sääntöjenvastaisia otteita, saa hyökkäävä joukkue yrittää maalintekoa maalipuiden alapuolelta.
Ottelussa kumpikin joukkue on vuorollaan hyökkäävä, jolloin se pitää palloa, sekä puolustava, jolloin se yrittää estää hyökkäävää joukkuetta tekemästä pisteitä. Hyökkäävän joukkueen on edettävä kentällä vastustajan maalialuetta kohti, jota se yrittää potkimalla palloa ja juoksemalla pakottamaan puolustuslinjaa perääntymään tai rikkomaan puolustuslinjan.
Hyökkäävällä joukkueella on kuusi yritystä tehdä piste. Puolustava joukkue taklaa pallollista pelaajaa. Kun pelaaja on kaadettu, koko puolustava joukkue kahta pelaajaa, joita kutsutaan nimellä marker, lukuun ottamatta siirtyy kymmenen metriä lähemmäs maalialuettaan. Jokaisella yrityksellä hyökkäävä joukkue siis pääsee lähemmäs maalialuetta. Mikäli kuudennenkaan yrityksen jälkeen hyökkäävä joukkue ei saa pisteitä aikaiseksi, puolustava joukkue aloittaa hyökkäysvuoronsa.
Maantieteellinen sijoittuminen

Nykyisin rugby leagueta harrastetaan yli 30 maassa, pääasiassa Euroopassa ja Oseaniassa. Laji on erityisen suosittu Australian, joka on lajin valtamaa, tietyissä osissa sekä Uudessa-Seelannissa. Australialla ja Uudella-Seelannilla on yhteinen ammattilaisliiga, NRL. Papua-Uudessa-Guineassa rugby leaguella on kansallislajin asema. Nykyään lajia harrastetaan myös monissa muissa maissa, kuten Argentiinassa, Georgiassa, Jamaikalla, Maltalla, Saksassa, Samoala, Tongalla ja Virossa.
MM-kisoja on järjestetty vuodesta 1954 lähtien, vuodesta 1975 saakka kaikki mestaruudet ovat menneet Australiaan. Australiassa rugby on suosituin laji Uudessa Etelä-Walesissa ja Queenslandissa, joissa noin puolet maan väestöstä asuu. Muilla alueilla ykköslaji on australialainen jalkapallo.
Aiheesta muualla

Wikimedia Commonsissa on kuvia tai muita tiedostoja aiheesta .
States of Origins (Queensland / New South Wales) (Arkistoitu – Internet Archive)
Saarislampi

Saarislampi tarkoittaa seuraavia asioita:
Saarislampi, järvi Jämsässä
Saarislampi, järvi Konnevedellä
Saarislampi, järvi Äänekoskella
Räikät

| Räikät |
| --- | --- |
 Punakoipiräikkä (Rallina fasciata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Räikät Rallina  Gray, 1846
Katso myös
   Räikät Wikispeciesissä   Räikät Commonsissa 
Infobox OKNimi-testi OK: 
Räikät (Rallina) on rantakanojen heimoon kuuluva lintusuku.
Räikkiin (Rallina) kuuluvia lajeja

Andamaanienräikkä (Rallina canningi)
Punakoipiräikkä (Rallina fasciata)
Saagoräikkä (Rallina tricolor)
Savikoipiräikkä (Rallina eurizonoides)
Sandro Wagner

| 0 | 1 | 2 |
| --- | --- | --- |

Henkilötiedot
Syntymäaika: 29. marraskuuta 1987 (ikä 36) 
Syntymäpaikka: München, Saksa
Pelipaikka: hyökkääjä
Pituus: 194 senttimetriä
Seura
Seura: Tianjin Teda
Junioriseurat
–1995 1995–2006: Hertha München FC Bayern München
Seurat
| Vuodet | Seura | O (M) |
| 2006–2008 2007–2008 2008–2009 2010– 2010– | FC Bayern München II FC Bayern München MSV Duisburg Werder Bremen Werder Bremen II | 44 0(2) 04 0(0) 36 (12) 00 0(0) 07 0(3) |
Maajoukkue
| 2008–2009 |  Saksa U-21 | 08 0(4) |
 Seurajoukkueuran tilastot kattavat vain kansalliset sarjat, päivitetty 8. toukokuuta 2010.  Maajoukkueuran tilastot päivitetty 29. kesäkuuta 2009.
Sandro Wagner (s. 29. marraskuuta 1987 München) on saksalainen jalkapalloilija.  Hän on pelipaikaltaan hyökkääjä ja edustaa kiinalaista Tianjin Tedaa. Saksassa hän on edustanut Bayern Müncheniä, MSV Duisburgia, Werder Bremeniä, Kaiserslauternia, Hertha Berliniä, Darmstadtia ja Hoffenheimia.
Ura

Wagner pelasi pienessä Hertha Münchenissä vuoteen 1995, jolloin hän siirtyi kaupungin suurseuraan Bayern Müncheniin. Hän nousi Bayernin kakkosjoukkueesta Bundesliigajoukkueeseen kauden 2007 alussa, mutta peliaika jäi vähiin kauden aikana. Bayernissa Wagner voitti kauden 2007 Liigacupin ja 2008 liigamestaruuden.
9. kesäkuuta 2008 Wagnerin ilmoitettiin siirtyneen MSV Duisburgiin.
Aiheesta muualla

Wagnerin peliuran tilastot
Saksan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Neuer |
2 Beck |
3 Boenisch |
4 Höwedes |
5 Boateng |
6 Aogo |
7 Ebert |
8 Khedira |
9 Dejagah |
10 Özil |
11 Marin |
12 Fromlowitz |
13 Wagner |
14 Johnson |
15 Hummels |
16 Schwaab |
17 Grote |
18 Adlung |
19 Ben-Hatira |
20 Castro |
21 Schmelzer |
22 Ede |
23 Sippel |
Valmentaja Hrubesch
Saksan joukkue – Maanosaliittojen cup 2017
1 Trapp |
2 Mustafi |
3 Hector |
4 Ginter |
5 Plattenhardt |
6 Henrichs |
7 Draxler |
8 Goretzka |
9 Wagner |
10 Demirbay |
11 Werner |
12 Leno |
13 Stindl |
14 Can |
15 Younes |
16 Rüdiger |
17 Süle |
18 Kimmich |
19 Sané |
20 Brandt |
21 Rudy |
22 ter Stegen |
23 Demme |
Valmentaja Löw
Samantha Paxinos

Samantha Paxinos (s. 25. helmikuuta 1988) on botswanalainen uimari. Hän kilpaili vuoden 2008 kesäolympialaisissa Pekingissä ja jäi siellä naisten 50 metrin vapaauinnissa 70. sijalle. Hän toimi samoissa kisoissa maansa lipunkantajana. Aiemmin samana vuonna hän kilpaili Manchesterin lyhyen radan MM-kilpailuissa sijoittuen neljässä lajissaan sijoille 47–67.
Rugby olympialaisissa

Rugby oli ensimmäistä kertaa mukana kesäolympialaisten ohjelmassa Pariisin vuoden 1900 olympialaisissa. Myöhemmin rugbya pelattiin olympiatasolla Lontoossa 1908, Antwerpenissä 1920 ja Pariisissa 1924. Vuoden 1924 jälkeen rugby poistettiin olympiaohjelmasta.
Kansainvälinen olympiakomitea hyväksyi rugbyn vuonna 2009 uudestaan olympialajiksi. Rugby palasi olympialaisten ohjelmaan Rio de Janeiron kesäolympialaisissa 2016. Pelimuoto oli Riossa aikaisempaan nähden erilainen, sillä 1900-luvulla pelattiin rugby unionia, kun taas vuodesta 2016 lähtien on pelattu rugby-7 -pelimuotoa.
Mitalistit > Miehet

|  Rugbyn olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1900 Pariisi tulokset |   Ranska |   Saksa  Iso-Britannia |  ei jaettu |  |
| 1908 Lontoo tulokset |   Australaasia |   Iso-Britannia |  ei jaettu |  |
| 1920 Antwerpen tulokset |   Yhdysvallat |   Ranska |  ei jaettu |  |
| 1924 Pariisi tulokset |   Yhdysvallat |   Ranska |   Romania |  |
| 2016 Rio de Janeiro tulokset |   Fidži |   Iso-Britannia |   Etelä-Afrikka |  |
| 2020 Tokio tulokset |   Fidži |   Uusi-Seelanti |   Argentiina |  |
  Lähde: Rugby Sports-Reference. Viitattu 27.12.2015. (englanniksi) Event Results Official website of the Olympic Movement. Viitattu 11.2.2017. (englanniksi)
Mitalistit > Naiset

|  Rugbyn olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 2016 Rio de Janeiro tulokset |   Australia |   Uusi-Seelanti |   Kanada  |  |
| 2020 Tokio tulokset |   Uusi-Seelanti |   Ranska |   Fidži  |  |
  Lähde: Rugby-7 women Official website of the Olympic Movement. Viitattu 11.2.2017. (englanniksi)
Osallistujat

| Osallistujamaa | 00 | 08 | 20 | 24 | Yhteensä |
| --- | --- | --- | --- | --- | --- |
|  Australaasia |  | X |  |  | 1 |
|  Ranska | X |  | X | X | 3 |
|  Romania |  |  |  | X | 1 |
|  Saksa | X |  |  |  | 1 |
|  Iso-Britannia | X | X |  |  | 2 |
|  Yhdysvallat |  |  | X | X | 2 |
Vuoden 1900 olympialaisissa Saksaa edusti SC 1880 Frankfurt ja Isoa-Britanniaa Moseley Wanderers. Vuonna 1908 Isoa-Britanniaa edusti Cornwallin piirikunnan joukkue.